Luptătorul iranian Navid Afkari a fost executat pentru înjunghierea mortală a unui paznic.
Navid Afkari a înjunghiat mortal un paznic în timpul protestelor anti-guvernamentale din 2018. Luptătorul iranian a fost condamnat la moarte. Familia lui Afkari spune că acesta fost forțat, sub tortură, să declare crima.
Luptătorul iranian Navid Afkari a fost acuzat că a înjunghiat mortal un paznic de securitate, în 2018, în timpul protestelor anti-guvernamentale. În această dimineață, la 10 zile după ce a fost condamnat la moarte, fostul sportiv, în vârstă de 27 ani, a fost executat în închisoarea Abel-Abad din Shiraz, scrie Reuters.Avocatul luptătorului susține în continuare că nu au existat dovezi clare ale vinovăţiei lui Afkari. Totodată, familia lui Navid Afkari spune că acesta a fost torturat pentru a recunoaște crima.O uniune globală din care fac parte 85.000 de sportivi a cerut marți expulzarea Iranului din sportul mondial dacă va fi executat Navid Afkari.Cazul Afkari a atras atenția și oficialilor internaționali. Președintele american Donald Trump a cerut, de asemenea, Iranului să nu-l execute pe luptător.